बाड़े में लगी आग से 12 ट्रॉली चारा जला
मांगलियावास | थानेके पीछे सोमवार को बाड़े में लगी आग से करीब 10 बारह ट्रॉली चारा जलकर राख हो गया। सराधना एचपीसीएल दमकल की मदद से पुलिस थाना स्टाफ ग्रामीणों ने 2 घंटे की मशक्कत के बाद आग पर काबू पाया। पशुपालक रामकुमार चौधरी के बाड़े में सोमवार प्रातः 11 बजे अज्ञात कारणों से चारे ने आग पकड़ ली। आग ने शीघ्र ही विकराल रूप धारण कर लिया। आग का पता चलते ही दौड़कर ग्रामीण थानाधिकारी अरविंद सिंह, हेड कांस्टेबल चांद सिंह, कांस्टेबल सांवरलाल, रामलाल अन्य थाना स्टाफ दौड़कर मौके पर पहुंचे। सूचना पर सराधना एचपीसीएल प्लांट से दमकल मौके पर पहुंची। जिसकी मदद से ग्रामीणों ने आग को काबू में करने का प्रयास शुरू कर दिया। दमकल के प्रयास नाकाफी होने पर ग्रामीणों ने टैंकरों की मदद से आग को काबू में करना शुरू कर दिया। दो घंटे की मशक्कत के बाद आग पर काबू पा लिया। आग से करीब 12 ट्रॉली चारा जलकर राख हो गया। घटनास्थल के पास ही थाने की चारदीवारी में जब्तशुदा वाहन रखे हुए थे। समय पर काबू पा लेने से बड़ा नुकसान टल गया।
mag_Deva hin_Deva